

**"Республикалық клиникалық психиатриялық аурухана" республикалық мемлекеттік мекемесінің жекелеген мәселелері**

Қазақстан Республикасы Үкіметінің қаулысы 2002 жылғы 22 мамыр N 553

      Психиатрия мен наркология саласында ғылыми зерттеулердің тиісті деңгейде жүргізілуін қамтамасыз ету мақсатында Қазақстан Республикасының Үкіметі қаулы етеді: 
  
      1. Қазақстан Республикасы Денсаулық сақтау министрлігінің "Республикалық клиникалық психиатриялық аурухана" республикалық мемлекеттік мекемесі Қазақстан Республикасы Денсаулық сақтау министрлігінің "Республикалық психиатрия, психотерапия және наркология ғылыми-практикалық орталығы" мемлекеттік мекемесі (бұдан әрі - Орталық) болып қайта аталсын. 
  
      2. Қазақстан Республикасының Денсаулық сақтау министрлігі заңнамада белгіленген тәртіппен: 
  
      1) Орталықтың жарғысына тиісті өзгерістер мен толықтырулар енгізсін және оның әділет органдарында қайта тіркелуін қамтамасыз етсін; 
  
      2) осы қаулыдан туындайтын өзге де шараларды қабылдасын. 
  
      3. <\*>
  
      
*Ескерту. 3)-тармақшаның күші жойылды - ҚР Үкіметінің 2004.10.28. N*
1117
*қаулысымен.*
   
  
      4. Осы қаулы қол қойылған күнінен бастап күшіне енеді.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК